XXXTentacion

ביוגרפיה

אונפרוי נולד ב-23 בינואר 1998 בפלאנטיישן, פלורידה, להורים מג'מייקה, דווין ריקרדו אונפרוי וקלאופטרה ברנרד. היו לו שלושה אחים ביולוגים ואח למחצה אחד מאב אחר. אונפרוי גודל בעיקר על ידי סבתו, קולט ג'ונס – בשל המצב הכלכלי של אימו. הוא היה ממוצא סורי, מצרי, הודי, יהודי, גרמני, ג'מייקני, ואיטלקי. כאשר אונפרוי היה בן שש, הוא ניסה לדקור אדם שניסה לתקוף את אמו, הוכנס לתוכנית נוער ולאחר מכן עבר לגור אצל סבתו.
לפני מותו, היה אונפרוי במערכת יחסים עם ג'נסיס סנצ'ס. שלושה ימים לאחר מותו, הודיעה אימו של אונפרוי דרך האינסטגרם שבת זוגו בהריון ממנו. ב-26 בינואר 2019 נולד בנו, שלושה ימים לאחר מה שהיה אמור להיות יום הולדתו ה-21 של אונפרוי.
ב-18 ביוני 2018 יצא אונפרוי במכוניתו מסוכנות למכירת אופנועים בדרום פלורידה, ודרכו נחסמה על ידי רכב ממנו יצאו לעברו שני אנשים חמושים. לאחר מאבק קצר, במהלכו נגנב מהמכונית תיק קטן של לואי ויטון, ירו בו השניים מספר פעמים ונמלטו מהמקום. אונפרוי פונה לבית החולים הקרוב, שם הוכרז מותו. לאחר יומיים עצרה המשטרה חשוד, אשר הואשם בסעיף של רצח מדרגה ראשונה. בשבועות הבאים עצרה המשטרה שלושה חשודים נוספים על מעורבות ברצח.
בעקבות ההודעה על מותו של אונפרוי, הגיבו סלבריטאים ואמנים רבים עם תנחומים למשפחה. רבים אחרים גם התאבלו בפומבי במדיה החברתית.

קריירה

העניין של אונפרוי במוזיקה החל לאחר שדודתו שיכנעה אותו להתחיל להשתתף במקהלת בית הספר ומקהלת הכנסייה מאוחר יותר. במקהלת בית הספר הוא הודח מפני שתקף תלמיד אחר. אונפרוי למד בבית הספר התיכון מרגייט, וסולק ממנו לאחר סדרת מעשי אלימות שהיה מעורב בהם. מאוחר יותר שלחה אותו אמו ל"Sheridan House Family Ministries" למשך יותר משישה חודשים.
אונפרוי השתתף במקהלת התיכון עד שהודח ממנה בכיתה י'. הוא תיאר את עצמו כ"לא נכון באותה תקופה", וציין כמה שקט היה למרות היותו פופולרי ומעורב באופן קבוע בעימותים פיזיים. אונפרוי לא היה אתלט וסיפר כי היה חסר ביטחון ודיכאוני במהלך לימודיו בתיכון.
ביוני 2013 הוציא לאור את השיר "News/Flock". בעוד שנעצר באשמת החזקת נשק, באותה שנה, לאחר שחרורו ממרכז מעצר לנוער, נפגשו שוב אונפרוי וגולפורן מתוך אמונה שהם מתכוונים לבצע מחרוזת של פלישות ביתיות לרווח כספי, אף כי אונפרוי רכש בסופו של דבר מיקרופון כחול והחל להקליט שירים, ששיכנע את סטוקלי לעשות את אותו הדבר. לאחר שאונפרוי אימץ את הכינוי "XXXTentacion", הוא העלה את השיר הרשמי הראשון שלו, שנקרא "Vice City".
בחודש יולי 2016 נעצר אונפרוי והואשם בשוד ותקיפה עם נשק קטלני. לאחר שחרור בערבות של 10,000 דולר, המשיך אונפרוי לעבוד על אלבום הבכורה שלו, "Bad Vibes Forever" אשר היה מתוכנן לצאת ב-31 באוקטובר 2016. האלבום לא יצא בתאריך הנ"ל, מכיוון שאונפרוי נעצר בתחילת אוקטובר באשמת מאסר שווא.
בשנת 2017 הוציא אונפרוי מחדש את השיר שלו, "Look At Me!". השיר הגיע לשיא של 280 מיליון צפיות, והסינגל סייע לפופולריות שלו לעלות. לאחר שחרורו מהכלא ב-18 באפריל 2017, הוציא שלושה שירים נוספים ב-SoundCloud. בראיון עם WMIB, הודיע אונפרוי שהוא עובד על אלבומים חדשים.
לאחר יציאתו מהכלא, נבחר אונורפי להיות חלק מכיתת הטירונים של XXL ׁׁׁ(באנגלית: "Freshman Class") והיה במקום העשירי מכיוון שנבחר על ידי מצביעים ולא על ידי הצוות.
אונפרוי הודיע על סיבוב הופעות ארצי ראשון שלו ב-28 באפריל 2017. הסיבוב, שכותרתו "The Revenge Tour", הסתיים לאחר 26 הופעות, והוא זכה לפרסום נרחב בשל מחלוקות רבות שכללו ראפר מותקף. אונפרוי הודיע על ביטול שאר תאריכי הסיור לאחר שבת דודתו נורתה ב-24 ביוני 2017.
ב-25 באוגוסט 2017 הוציא את האלבום "17" שכלל בתוכו להיטים רבים כגון "Fuck love" עם טריפי רד ו"Jocelyn Flores". האלבום הגביר את הפופולריות של אונפרוי והיה בעל הישגים גבוהים.
ב-16 במרץ 2018 אונפרוי הוציא את האלבום "?" שכלל בין היתר את השיר "SAD!‎" שהגיע למקום הראשון בטבלאות השונות.
ב-23 באוקטובר 2018 אונפרוי הוציא את שירו הראשון לאחר מותו "arms around you" בשיתוף פעולה עם swae lee, maluma ו-lil pump.
ב-7 בדצמבר 2018 יצא האלבום של אונפרוי שנקרא "Skins". הזכויות לאלבום נמכרו ב-10 מיליון דולר לחברת יוניברסל.
ב-23 בינואר 2019 יצא פרויקט שבו השתתף אונפרוי עם אמנים נוספים שנקרא "XXXTENTACION Presents: Members Only, Vol. 4".
ב-3 במאי 2019 יצא סינגל השני לאחר מותו של אונפרוי שנקרא "middle child" בשיתוף פעולה עם PnB rock באלבומו החדש של PnB rock 
“TrapStar turnt PopStaer"
ב-19 ביולי 2019 יצא סינגל שנקרא "royalty" שבו השתתף אונפרוי עם ky-mani Marley, stefflon don ו- vybz kartel סינגל זה יתווסף לאלבומו החדש "bad vibes forever" שתאריך יציאתו לא ידוע. אלבום זה תוכנן לצאת ב-16 ביוני 2016 אך לא התפרסם כלל מכיוון שאונפרוי נעצר על החזקת נשק כמה ימים לפני יציאתו.
כיום מנוהלת המדיה החברתית של אונפרוי על ידי אמו והצוות שלו.